Gradiva za peti in šesti teden; 14. 4 do 24. 4

**Navodila za samostojno delo na daljavo:**

Tokrat vam pošiljam nekoliko manj obsežno snov, tako da boste lahko tudi tisti učenci in učenke, ki vam je v preteklih dneh kakšna ura gospodinjstva odpadla (dan dejavnosti, praznik), **DOKONČALI praktično vajo o vzdrževanju oblačil in drugih tekstilnih izdelkov**.

1. **OGLEJ in PREBERI si priloženi ppt predstavitvi MODA IN ESTETSKO OBLAČENJE ter VRSTE IN PLEMENITENJE BLAGA,** kjer sem ti pripravila razlago učne snovi.Predstavitvi **SHRANI** na računalnik, ker ju boš potreboval za izdelavo naloge za oceno o kateri smo govorili že v šoli – kreiranje oblačila za izbrano priložnost. Navodila za nalogo dobiš takoj po prvomajskih počitnicah**.**
2. **V zvezek za gospodinjski pouk PREPIŠI (ali si natisni in prilepi, če imaš to možnost) spodnji zapis nove učne snovi.**

**VRSTE BLAGA**

1. **TKANINE**

Tkanino oblikujemo z različnimi načini prepletanja navpičnih niti – OSNOVA, z vodoravnimi nitmi imenovanimi VOTEK. Zaporedje povezovanja imenujemo VEZAVA TKANINE. Tkemo s pomočjo STATEV in sodobnih tkalskih strojev**.**

1. **PLETIVO**

Pletivo nastane z različnimi načini PREPLETANJA ZANK.; pletenje, kvačkanje, … Med zankami je v blagu zajetega mnogo zraka, zato pletenine dobro zadržujejo toploto. Ker so zanke prožne, se pletenine dobro prilegajo telesu in so zelo udobne za nošenje.

1. **ČIPKE**

Čipka je okrasno mrežasto ali luknjičasto blago. Poznamo strojno in ročno izdelane čipke. Najbolj poznane so kvačkane in klekljane čipke.

1. **VEZENINE**

Vezenina je blago okrašeno z izvezenim vzorcem. Vezemo lahko strojno ali ročno s šivanko.

1. **VLAKNOVINE**

Vse tekstilije, ki so narejene po drugih postopkih, drugačnih od tkanja in pletenja, n.pr.. STISKANJE VLAKEN… imenujemo VLAKNOVINE.

**PLEMENITENJE BLAGA**

S plemenitenjem IZBOLJŠAMO LASTNOSTI in VIDEZ blaga, glede na njegovo uporabo.

1. BELJENJE IN BARVANJE
2. TISKANJE
3. KOSMATENJE – blago postane bolj mehko in zadrži več toplote
4. APRETIRANJE – nanosi za posebne lastnosti blaga: odbijajo vodo, ne prepuščajo vetra, zmanjšajo gorljivost blaga …

**Želim ti mirne prvomajske počitnice ☺**